สวัสดีค่ะหนูอายุ23 มีเพศสัมพันธ์กับแฟนแล้วเลือดออก หลังจากนั่นเลือดประจำเดือนก็ไม่มาเลยค่ะ เลือดประจำเดือนมาล่าสุด เดือนมกราคมค่ะ จนถึงตอนนี้ยังไม่มาทีค่ะ อยากทราบว่ามีโอกาสตั้งครรภ์ไหมค่ะ พอดีไม่กล้าตรวจอ่ะค่ะ
สวัสดีค่ะ การมีเลือดออกหลังจากมีเพศสัมพันธ์ หากออกเพียงไม่กี่วันแล้วหายไป อาจเกิดจากการบาดเจ็บของเยื่อบุช่องคลอด จากการมีเพศสัมพันธ์ที่รุนแรงได้ ซึ่งหากหลังจากนั้น ก็ไม่ได้มีเลือดออกมาอีก ก็ไม่น่าเกิดจากสาเหตุอื่นๆ แต่หากยังคงมีเลือดออกทุกครั้งที่มีเพศสัมพันธ์ ก็ควรไปพบแพทย์เพื่อหาสาเหตุ เช่น มีติ่งเนื้อที่ปากมดลูก มะเร็งปากมดลูก เป็นต้นสำหรับเรื่องประจำเดือน หากยังไม่มา ก็ควรต้องตรวจหาาการตั้งครรภ์ดูค่ะ เพราะหากไม่ได้ใส่ถุงยางป้องกันหรือไม่ได้ใช้วิธีคุมกำเนิดอะไร ก็ย่อมมีโอกาสตั้งครรภ์ได้ หากตรวจไม่พบ การที่ประจำเดือนไม่มา จึงจะเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้น